Document ID: /roh_data/filtered/fineweb-2-filterrobots_roh.jsonl.gz/28895

Il camiunist era il glindesdi saira vers las 18:40 sin via da Churwalden vers Cuira. Avant Malix è il camiun cupitgà en ina curva a sanestra sin la vart dretga ed è collidà cun la saiv directiva. Il manischunz è vegnì sgulà da la Rega en l'ospital chantunal a Cuira. Là è el mort pervi da sias fermas blessuras anc la medema saira.
Il camiun è vegnì donnegià dal tut. Il lieu d'accident ha pudì vegnir rumì curt avant mesanotg. Il traffic è durant il rumir vegnì manà mo sin in vial. La Polizia chantunala dal Grischun investighescha ensemen cun la procura publica il motiv da l'accident.
RR novitads 18:00